Փիթեր Էդվարդ Ռոուզ

**Փիթեր Էդվարդ Ռոուզ** (), ամերիկացի պրոֆեսիոնալ բեյսբոլիստ, մականունը՝ Չարլի Հասթլ (անգլ.՝ Charlie Hustle): Ռոուզը հանդես է եկել Բեյսբոլի գլխավոր լիգայում 1963-1986 թվականներին որպես խաղացող, իսկ ավելի ուշ՝ 1984-1989 թվականներին՝ որպես մենեջեր։

Կարիերայի ընթացքում Ռոուզը սահմանել է MLB-ի մի շարք ռեկորդներ՝ հարվածների քանակով (4256), խաղացած խաղերի քանակով (3562), մարզադաշտ դուրս գալու քանակով (14 053) և աութերի քանակով (10 328): Երեք անգամ դարձել է Համաշխարհային սերիայի չեմպիոն, նվաճել է NL-ի չեմպիոնի երեք տիտղոս, նվաճել է Համաշխարհային սերիայի ամենաարժեքավոր խաղացողի տիտղոսը, արժանացել է «Ոսկե ձեռնոց» երկու մրցանակի, ճանաչվել է NL-ի տարվա նորեկ և 17 անգամ մասնակցել է MLB-ի բոլոր աստղերի խաղերին։

1989 թվականի օգոստոսին, խաղացողի կարիերան ավարտելուց երեք տարի անց, Ռոուզը համաձայնել է ցմահ հեռացվել բեյսբոլից այն մեղադրանքների պատճառով, որ նա խաղադրույքներ է կատարել բեյսբոլի խաղերի վրա՝ լինելով մենեջեր և խաղացող, այդ թվում՝ խաղադրույքներ է կատարել սեփական թիմի վրա։ 1991 թվականին Բեյսբոլի փառքի սրահը պաշտոնապես քվեարկել է նման սկանդալների մեջ ներգրավված խաղացողներին Սրահում ընդգրկվելը արգելելու օգտին։ 2004 թվականին Ռոուզը պաշտոնապես խոստովանել է, որ խաղադրույքներ է կատարել բեյսբոլի վրա, սակայն նա հերքել է, որ խաղադրույք է կատարել «Ռեդս» ակումբի դեմ:

## Բեյսբոլ
1979 թվականի մրցաշրջանից առաջ 3,225 միլիոն դոլարով որպես ազատ գործակալ տեղափոխվել է Ֆիլադելֆիա Ֆիլիս:

Ռոուզը բեյսբոլում ակնառու հաջողությունների է հասել մեծապես շնորհիվ այն բանի, որ նա եղել է երկձեռք, ինչը նրան թույլ է տվել դառնալ սվիթչ-հիթեր՝ խաղացող, որը նույն արդյունավետությամբ գնդակը հարվածում է ինչպես աջ, այնպես էլ ձախ ձեռքով:

## WWE
1998-ից 2000 թվականներին Ռոուզը մասնակցել է World Wrestling Entertainment-ի մի քանի ցուցադրությունների Ռեստլմանիայում։ Ռեստլմանիա XIV-ում նա հանդես է եկել որպես հրավիրված ռինգ-հայտարարող Քեյնի և Գերեզմանատիրոջ միջև մենամարտում։ Մենամարտի ժամանակ Քեյնը Ռոուզի դեմ կատարել է Tombstone Piledriver հնարքը: Հաջորդ տարի, WrestleMania XV-ում, սյուժետային գծի շրջանակներում նա փորձել է հաշվեհարդար տեսնել Քեյնի հետ՝ հարձակվելով նրա վրա Սան Դիեգոյի Հավի կոստյումով, բայց նորից ստացել է Tombstone Piledriver: Ռեստլմանիա 2000-ին նրա վրեժն կրկին խանգարել է Քեյնը, ինչպես նաև նրա թիմակից Ռիկիշին։

Բացի Ռեստլմանիայում ելույթ ունենալուց, Ռոուզը նկարահանվել է WWE-ի գովազդային հոլովակում, որը նվիրված է եղել 2002 թվականի No Mercy շոուին։ 2004 թվականին Ռոուզը Քեյնի կողմից ներկայացվել է WWE փառքի սրահում, դառնալով Փառքի սրահում հայտնված առաջին հայտնին:

2010 թվականի մարտի 22-ին Ռոուզը դարձել է WWE Raw-ի հրավիրված հաղորդավարը՝ WrestleMania XXVI-ից առաջ վերջին շոուին։ Նրա առաջին կարգադրությունը Շոն Մայքլզի և Քեյնի միջև մենամարտ նշանակելն էր, որում Մայքլզը հաղթել է։

### Մահ
Ռոուզը մահացել է 2024 թվականի սեպտեմբերի 30-ին՝ 83 տարեկան հասակում իր տանը, որը գտնվում է Լաս Վեգասում, Կլարկ շրջանում, Նևադա նահանգում:

## Ռեկորդներ և ձեռքբերումներ
**Բեյսբոլի գլխավոր լիգայի ռեկորդակիր.**

* կարիերայի ընթացքում հարվածների քանակով՝ 4256
* կարիերայի ընթացքում աութերի քանակով՝ 10 328
* ըստ կարիերայի ընթացքում խաղացած խաղերի քանակով՝ 3562
* ըստ խաղադաշտ դուրս գալու քանակով՝ 14 053
* կարիերայի ընթացքում սինգլների քանակով՝ 3215
* ըստ վազքերի քանակի, որոնք կատարվել են բեյսբոլիստի կողմից, ով կարող է գնդակը հարվածել ձախ և աջ բռնվածքով՝ 2165
* բեյսբոլիստի կարիերայի ընթացքում կատարած դաբլների քանակով, ով կարող է գնդակը հետ մղել՝ բռնելով բիտը և՛ ձախ, և՛ աջ ձեռքով՝ 746
* ըստ գնդակների քանակի, որոնք արվել են բեյսբոլիստի կողմից, ով կարող է գնդակը հարվածել ձախ և աջ բռնվածքով՝ 1566
* ըստ բեյսբոլիստի կողմից կատարված բազաների քանակի, ով կարող է գնդակը հետ մղել՝ բռնելով բիթը և՛ ձախ, և՛ աջ ձեռքով՝ 5,752
* 200 և ավելի հիթերով մրցաշրջանների քանակով՝ 10 (կիսում է)
* 100 կամ ավելի հիթերով անընդմեջ անցկացված մրցաշրջանների քանակով՝ 23
* 600 և ավելի բիթով անցկացված մրցաշրջանների քանակով՝ 13 (1968-ից 1980 թվականներ)
* ըստ մրցաշրջանների քանակի, որոնցում կատարվել է 600 կամ ավելի ելք հարվածող դիրքից՝ 17
* ըստ մրցաշրջանների քանակի, որոնցում խաղացվել է 150 կամ ավելի խաղ՝ 17
* ըստ մրցաշրջանների քանակի, որոնցում խաղացվել է 100 կամ ավելի խաղ՝ 23
* հաղթած խաղերին մասնակցության քանակով՝ 1,972
* Մեծ լիգայի պատմության մեջ միակ խաղացողը, որը 5 տարբեր դիրքերում անցկացրել է ավելի քան 500 խաղ՝ 1B (939), LF (671), 3B (634), 2B (628), RF (595)

**Ազգային լիգայի ռեկորդակիր.**

* լիգայում անցկացրած տարիների քանակով՝ 24
* ըստ անընդմեջ անցկացված տարիների քանակով՝ 24
* կարիերայի ընթացքում վազքերի քանակով՝ 2165
* կարիերայի ընթացքում դաբլների քանակով՝ 746
* 5 կամ ավելի հիթերով խաղերի քանակով՝ 10

## Ծանոթագրություններ

## Արտաքին հղումներ

* Պաշտոնական կայք
* WWE Hall of Fame profile

Կատեգորիա:20-րդ դարի ամերիկացիներ
Կատեգորիա:WWE փառքի սրահի անդամներ
Կատեգորիա:ԱՄՆ
Կատեգորիա:Ամերիկացի բեյսբոլիստներ
Կատեգորիա:Ամերիկացի հանցագործներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացիներ
Կատեգորիա:Բեյսբոլ